Diari Oficial de la Generalitat Valenciana


Sumari del DOGV 3803, del 28-07-2000 (2000/6206)

Informació pública de l'alternativa tècnica de programa per al desenvolupament de l'actuació integrada per a l'única unitat d'execució UE SSJ-1.0, del polígon de Sant Jeroni-Aeroport.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3803

Data del DOGV
:   28-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6206


Organisme emissor
:   Cota Cero Promociones Mediterraneo SL

Tipus de document
:   Anunci

Informació pública de l'alternativa tècnica de programa per al desenvolupament de l'actuació integrada per a l'única unitat d'execució UE SSJ-1.0, del polígon de Sant Jeroni-Aeroport. [2000/Q6206]
  
La mercantil Cota Cero Promociones Mediterráneo, SL, domiciliada a València, al carrer del Convent de Santa Clara, 4, ha formulat una alternativa tècnica de programa per al desenvolupament de l'actuació integrada per a l'única unitat d'execució redelimitada, la UE SSJ-1.0, del sector format pel sòl terciari industrial del polígon de Sant Jeroni-Aeroport del Pla General d'Ordenació Urbana de Manises, compost de memòria justificativa i de projecte d'urbanització.
  
Atés que és preceptiu en la tramitació mitjançant procediment simplificat de l'article 48 de la Llei Reguladora de l'Activitat Urbanística de programes de desenvolupament d'actuacions integrada la remissió de notificacions als titulars cadastrals de les propietats incloses en l'àmbit d'actuació, i que Cota Cero Promociones Mediterráneo, SL, ha promogut, de conformitat amb el que s'estableix en la Llei Reguladora de l'Activitat Urbanística esmentada, una alternativa tècnica al programa a què es fa referència.
  
Atés que sou titular cadastral del bé immoble inclòs a l'àmbit d'actuació, com s'indica a l'encapçalament, mitjançant aquest edicte, en compliment de l'obligació legal, es practica la notificació dels extrems següents:
  
Característiques essencials de la iniciativa:
  
El document té per objecte programar la gestió i urbanització del sector únic definit a la UE SSJ-1.0 redelimitat per modificació puntual del Pla General d'Ordenació Urbana de Manises.
  
L'alternativa tècnica i tota la documentació complementària presentada davant l'ajuntament s'ha dipositat i protocol·litzat en acta per a l'exposició pública a la notaria territorialment competent, que és la de Manises, situada a la plaça del Castell, 6, baixos, regida pel notari titular, el senyor Vicente Puchol Eced.
  
Juntament amb aquesta també es troba la documentació protocol·litzada a disposició de les persones interessades des de la data de publicació d'aquesta informació i durant els terminis que estableix la Llei Reguladora de l'Activitat Urbanística. Igualment, i a l'efecte de pertinença, s'ha dipositat a l'Ajuntament de Manises, amb data de 31 de març de 2000, un exemplar per a exposició pública. Atés que afecta parcialment el sòl del terme municipal de Quart de Poblet, es presenta, a l'efecte de complimentar la informació pública, una còpia de la documentació íntegra a l'ajuntament esmentat, on igualment estarà a disposició de les persones afectades.
  
Així se sotmet a informació pública, de conformitat amb el que s'estableix en l'article 48.1 i en l'article 46.3 de la Llei Reguladora de l'Activitat Urbanística, l'alternativa tècnica esmentada de la unitat d'execució pel termini de 20 dies, comptadors des de la darrera publicació d'aquest anunci en diari de difusió provincial i en el Diari Oficial de la Generalitat Valenciana. Aquesta ha sigut notificada als propietaris titulars de terreny amb parcel·les matriculades al cadastre fiscal per un notari mitjançant acta de remissió.
  
Durant el període d'exposició pública, qualsevol persona interessada podrà formular al·legacions, proposicions juridicoeconòmiques en competència i alternatives tècniques a l'actuació proposada, i també podrà obtenir còpies de l'acta de la documentació protocol·litzada, o sol·licitar que se li hi exhibisca durant l'horari d'atenció al públic del despatx de notaria.
  
Igualment, les persones interessades podran consultar la documentació dipositada a l'ajuntament al mateix efecte a què fa referència els articles 46 i 48 de la Llei Reguladora de l'Activitat Urbanística dins l'horari d'atenció al públic.
  
Cosa que es posa en coneixement a l'efecte legal de pertinença.
  
Aquest anunci es publicarà igualment en el Butlletí Oficial de la Província de València perquè valga d'anunci als propietaris desconeguts o a aquells dels quals no consta l'adreça, o consta erròniament, al Registre Cadastral, de conformitat i a l'efecte establit en l'article 59.4 de la Llei 30/1992, modificada per la 4/1999, de Procediment Administratiu Comú. Aquest anunci té la consideració d'edicte.